**Saistošo noteikumu "Grozījumi Liepājas valstspilsētas pašvaldības domes 2021.gada 16.decembra saistošajos noteikumos Nr.25 "Par Liepājas valstspilsētas pašvaldības budžetu 2022.gadam""**

**PASKAIDROJUMA RAKSTS**

|  |  |
| --- | --- |
| **Paskaidrojumu raksta sadaļas** | **Informācija** |
| 1. Projekta nepieciešamības pamatojums | Lēmums nepieciešams, lai veiktu grozījumus 2022.gada Liepājas valstspilsētas pašvaldības budžetā. |
| 2. Īss projekta satura izklāsts | Tiek plānotas izmaiņas ieņēmumos:   1. **Valsts un ES finansējums** tiek palielināts par transfertiem Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem), precizējot ieņēmumus no valsts mērķdotācijām:  * par 11 196 *euro* palielināta mērķdotācija pašvaldību izglītības iestādēs piecgadīgo un sešgadīgo bērnu apmācībā nodarbināto pedagogu darba samaksai un valsts sociālās apdrošināšanas obligātajām iemaksām; * par 751 *euro* palielināta mērķdotācija izglītības iestāžu mācību līdzekļu iegādei Ukrainas civiliedzīvotājiem; * par 4510 *euro* palielināts atbalsts projekta "Skolas soma" īstenošanai; * par 15 323 *euro* palielināts valsts mērķdotācijas finansējums par pasažieru pārvadājumiem; * par 5220 *euro* palielināts valsts finansējums mūzikas un mākslas skolu pedagogu darba samaksai; * par 496 399 *euro* samazināti plānotie ieņēmumi no valsts iedzīvotāju atbalstam saistībā ar energoresursu cenu pieaugumu; * par 15 323 *euro* palielināta Valsts Autotransporta direkcijas dotācija pasažieru pārvadājumiem.  1. **Pašvaldības pamatbudžeta nodokļu un nenodokļu** **ieņēmumi:**  * par 4 124 158 *euro* palielināti ieņēmumi no saņemtā iedzīvotāju ienākuma nodokļa pārpildes; * par 828 558 *euro* palielināti ieņēmumi no nekustamā īpašuma nodokļa; * par 99 839 *euro* palielināti ieņēmumi no pašvaldības īpašumu pārdošanas un iznomāšanas; * par 251 800 *euro* palielināti ieņēmumi no valsts budžeta programmas "Līdzekļi neparedzētiem gadījumiem" par izdevumiem, kas pašvaldībām radušies, nodrošinot atbalstu Ukrainas civiliedzīvotājiem; * par 582 696 *euro* palielināti ieņēmumi no citiem dažādiem nenodokļu ieņēmumiem; * par 3 541 087 *euro* palielināta saņemtā dotācija no pašvaldību finanšu izlīdzināšanas fonda.  1. **Maksas pakalpojumu un citi pašu ieņēmumi:**  * par 223 164 *euro* samazināti ieņēmumi no budžeta iestāžu sniegtajiem maksas pakalpojumiem un citi pašu ieņēmumi; * par 39 990 *euro* samazināti pārējie budžeta iestāžu ieņēmumi atbilstoši faktiskajai izpildei.  1. **Ziedojumu un dāvinājumu līdzekļ**i 2022.gadā tiek plānoti 25 525 EUR:  * par 260 *euro* palielināts finansējums sakarā ar ziedojumu pieaugumu no fiziskām personām 260 *euro* apmērā, nodrošinot dzīvnieku patversmes "Lauvas sirds" saimnieciskās vajadzības.   **Izdevumi:**    Saskaņā ar Liepājas pilsētas domes 2015.gada 22.janvāra lēmumu Nr.1 "Par Liepājas pilsētas attīstības programmas 2015.-2020.gadam, tai skaitā ilgtspējīgas attīstības stratēģijas līdz 2030.gadam, un Vides pārskata gala redakciju apstiprināšanu" un Liepājas valstspilsētas pašvaldības domes 2021.gada 11.novembra lēmumu Nr.406/15 "Par Liepājas valstspilsētas un Dienvidkurzemes novada kopīgo plānošanas dokumentu 1.redakciju nodošanu publiskajai apspriešanai un atzinuma saņemšanu" ņemot vērā Liepājas valstspilsētas un Dienvidkurzemes novada attīstības programmu 2022.-2027.gadam un pašvaldības budžeta ieņēmumu izpildi, tiek precizēti izdevumu pa ekonomiskās klasifikācijas kodiem attīstības budžetā finansējums uzturēšanai un pamatdarbības nodrošināšanai.   1. **Valsts mērķdotācijas** tiek novirzītas atbilstoši konkrētam mērķim uz attīstību vērstiem projektiem, pasākumiem un iegādēm. 353 145 *euro* tiek pārcelti uz "Budžeta līdzekļu atlikums uz gada beigām". 2. **Maksas pakalpojumi un citi pašu ieņēmumi** tiek novirzīti atbilstoši konkrētam mērķim. 41 000 eiro tiek pārcelti uz "Budžeta līdzekļu atlikums uz gada beigām". 3. **Pašvaldības pamatbudžeta** līdzekļi tiek samazināti par 4 734 628 *euro*:  * tiek piešķirts papildu finansējums 178 252 *euro* LPPA "Liepājas sabiedriskais transports" norēķiniem ar pārvadātājiem par veiktajiem pakalpojumiem; * pamatbudžeta izdevumi precizēti ekonomiskās klasifikācijas kodu griezumā, ņemot vērā 2022.gada izpildi; * 11 154 055 *euro* no pamatbudžeta tiek pārcelti uz "Budžeta līdzekļu atlikums uz gada beigām", līdzekļus novirzot uzsākto pasākumu un projektu finansēšanai 2023.gada budžetā.  1. **Ziedojumu un dāvinājumu** līdzekļos izdevumi tiek palielināti par 260 *euro* un tiks izlietoti atbilstoši piešķiršanas mērķim. |
| 3. Informācija par plānoto projekta ietekmi uz pašvaldības budžetu | Pašvaldības pamatbudžeta izdevumi kopā ar finansēšanas daļu samazinās par 5 849 386 *euro,* t.sk. valsts mērķdotācijas un transferti - 810 604 *euro*, pašvaldības pamatbudžets - 4 734 628 *euro*, maksas pakalpojumi par 304 154 *euro*.  Atlikums uz perioda beigām palielinās par 11 548 200 *euro*.Ziedojumiem un dāvinājumiem izdevumi palielināti par 260 *euro*. |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā | Saistošo noteikumu grozījumi šo jomu neskar. |
| 5. Informācija par administratīvajām procedūrām | Saistošie noteikumi tiks nosūtīti informācijai Vides aizsardzības un reģionālās attīstības ministrijai un tiks publicēti Liepājas valstspilsētas pašvaldības tīmekļvietnē [www.liepaja.lv](http://www.liepaja.lv). |
| 6. Informācija par konsultācijām ar privātpersonām | Nav notikušas. |

Domes priekšsēdētājs Gunārs Ansiņš